
Érdekeltség vagy érdektelenség? Magyarország arktiszi jelenlétének mozgatórugói és biztonságpolitikai lehetőségei

Figyelembe véve, más nem-arktiszi államok aktivitását a régióban, illetve a térség évről évre növekvő szerepét a nemzetközi kapcsolatokban, a dolgozat az a kérdést járja körül, hogy Magyaroroszág milyen érdekekkel rendelkezik a térségben. Ehhez a következő kutatási kérdéseket fogalmaztam meg:
1. Van-e Magyarországnak stratégiai érdeke a térségben?
2. Azonosíthatók-e Magyarország számára eddig még kiaknázatlan lehetőségek az Arktiszon?
3. Van-e Magyarországnak lehetősége megjelenni a térségben, és ha igen, milyen módon?
4. Kell-e Magyarországnak stratégiai szinten foglalkozni az Arktisszal?
A bevezetést követően megvizsgáltam, hogy más nem-arktiszi államok, hogyan jelennek meg a térségben egy-egy stratégiai fontosságú kérdés kapcsán (pl: energia ipar, hadiipar). Ez a nemzetközi áttekintés két célt szolgál, egyfelől segít beazonosítani azon területeket, ahol a nem-arktiszi államok sikerrel meg tudnak jelenni a térségbe, illetve viszonyítási alapul is szolgál a magyar jelenlét összehasonlításánál. A nem-arktiszi államok mellett kitérek az Európai Unióra és a NATO-ra is. A fejezet megállapítása, hogy a nem-arktiszi államok és a két vizsgált szervezet is jelentős mértékben jelen vannak a térségben.
Ezt követően a magyar szempontokat járom körül. Először azt vizsgálom meg, hogy a magyar aktuális stratégiákban milyen szerepet kap az Északi-sark, majd a magyar jelenlétet vizsgálom a térségben. A stratégiák elemzéséből az derül ki, hogy Magyarország, minimálisan ugyan, de foglalkozik stratégiai szinten a térséggel és elsősorban egy jövőbeli közvetett biztonságpolitikai fenyegetést lát benne. A gyakorlatot vizsgálva pedig az állapítható meg, hogy mind a NATO, mind a nemzeti tevékenységek kapcsán beszélhetünk arktiszi jelenlétről, illetve az Arktiszi Államokkal folytatott kapcsolatról.
A vizsgálat végén azt jártam körül, hogy milyen módon lehetne a régióval kapcsolatos magyar érdekeket előmozdítani. Itt azt jártam körül, hogy a legjelentősebb regionális nemzetközi szervezetekbe milyen eséllyel lehetne elnyerni a megfigyelő státuszt vagy más tagságot. Itt megvizsgáltam, hogy más államok, melyek már sikerrel nyerték el ezen státuszukat mire építették kampányukat és ezt hasonlítottam össze a magyar lehetőségekkel.
Konklúzióként elmondható, hogy beszélhetünk magyar érdekekről a térség kapcsán. Bár a régió korántsem olyan fontos országunk számára, mint a visegrádi közösség vagy a Balkán, de az ország biztonsága sok szálon kötődik hozzá.



